PATVIRTINTA

Šateikių pagrindinės mokyklos

direktoriaus 2017-01-12

įsakymu Nr. V-11

**PLUNGĖS RAJONO ŠATEIKIŲ PAGRINDINĖS MOKYKLOS**

**MOKYKLOS TARYBOS NUOSTATAI**

1. **BENDROSIOS NUOSTATOS**

1.1. Mokyklos tarybos nuostatai reglamentuoja Plungės rajono Šateikių pagrindinės mokyklos (toliau - Mokykla) Tarybos organizavimo bendrąją tvarką. Nuostatus tvirtina Mokyklos taryba, o pasirašo Mokyklos tarybos pirmininkas.

1.2. Mokyklos tarybos veiklą reglamentuoja Lietuvos Respublikos švietimo įstatymas, bendrojo lavinimo mokyklos bendrieji nuostatai, švietimo įstaigos steigėjų, švietimo priežiūrą vykdančių institucijų teisės aktai ir šie nuostatai. Organizuodama šią veiklą, Mokyklos taryba remiasi mokyklos direktoriaus įsakymais bei Mokytojų tarybos sprendimais.

1.3. Mokyklos tarybos priimti sprendimai yra privalomi visai mokyklos bendruomenei.

1.4. Mokyklos tarybos nuostatai keičiami Mokyklos tarybos sprendimu.

1. **MOKYKLOS TARYBOS STRUKTŪRA**

2.1. Mokyklos taryba – aukščiausia mokyklos savivaldos institucija, telkianti pedagogų, moksleivių ir jų tėvų (arba globėjų) atstovus, svarbiausiems mokyklos tikslams numatyti ir uždaviniams spręsti.

2.2. Mokyklos taryba sudaroma 2 metams iš 3 mokytojų, 3 moksleivių ir 3 tėvų (ar globėjų). Mokytojai renkami Mokytojų tarybos posėdyje, tėvai – bendrame klasių tėvų atstovų susirinkime, moksleiviai – Mokyklos seniūnų sueigoje, remiantis visuotinumo, lygiateisiškumo ir demokratiškumo principais. Vienam Mokyklos tarybos nariui pasitraukus iš veiklos, Mokyklos taryba neperrenkama, bet į jos veiklą įtraukiamas kitas tą bendruomenės grupę atstovaujantis išrinktas narys. Po 2 metų Mokyklos tarybos nariai perrenkami slaptu balsavimu Mokyklos tarybos posėdyje.

2.3. Mokyklos taryba pirmame posėdyje po narių išrinkimo arba perrinkimo išrenka slaptu arba atviru balsavimu Mokyklos tarybos pirmininką, jo pavaduotoją, sekretorių. Mokyklos direktorius negali būti Mokyklos tarybos pirmininku arba nariu, tačiau gali dalyvauti kviestinio svečio teisėmis Mokyklos tarybos susirinkimuose be balso teisės.

1. **MOKYKLOS TARYBOS VEIKLOS ORGANIZAVIMAS**

3.1. Mokyklos tarybos veiklos organizavimo formos yra posėdžiai. Posėdžiai šaukiami esant reikalui, bet ne rečiau kaip du kartus per metus. Posėdžius šaukia, organizuoja Mokyklos tarybos pirmininkas. Jam nesant – Mokyklos tarybos pirmininko pavaduotojas.

3.2. Mokyklos tarybos veikloje gali dalyvauti vietos savivaldos, socialinių partnerių atstovai, mokyklos rėmėjai.

3.3. Mokyklos taryba gali organizuoti uždarus posėdžius.

3.4. Posėdis yra teisėtas, jeigu jame dalyvauja 2/3 Mokyklos tarybos mokytojų ir tėvų. Nutarimai priimami visų dalyvaujančių narių balsų dauguma. Balsams pasiskirsčius po lygiai, lemiamas Mokyklos tarybos pirmininko balsas.

3.5. Tarybos posėdžiai įforminami protokolais, kuriuos pasirašo posėdžiui pirmininkavęs asmuo ir sekretorius.

1. **MOKYKLOS TARYBOS FUNKCIJOS**

4.1. Mokyklos taryba:

4.1.1. Svarsto mokyklos veiklos perspektyvą ir pagrindines darbo kryptis.

4.1.2. Aprobuoja mokyklos nuostatus, mokyklos veiklos programą, vidaus darbo tvarkos taisykles, ugdymo planą.

4.1.3. Teikia pasiūlymus nustatant ugdymo organizavimo tvarką: mokslo metų skirstymą trimestrais ar pusmečiais, papildomų atostogų 1-5 klasių mokiniams datas, papildomojo ugdymo organizavimo būdus ir tvarką, klasių dalijimo į grupes principus.

4.1.4. Pritaria mokyklos strateginiam planui, metinei veiklos programai, mokyklos nuostatams, vidaus darbo tvarkos taisyklėms bei jų pakeitimams, ugdymo planui, nustato ugdymo organizavimo tvarką ir kitus mokyklos veiklą reglamentuojančius dokumentus ir teikia juos tvirtinti direktoriui.

4.1.5. Svarsto mokyklos pajamų ir išlaidų sąmatą, planuoja ir kontroliuoja lėšų paskirstymą, prižiūri ūkinę - finansinę veiklą.

4.1.6. Svarsto mokinių iki 16 metų šalinimo iš mokyklos klausimus (mokytojų tarybos teikimu).

4.1.7. Inicijuoja mokyklos bendruomenės, šeimos ir mokyklos bendradarbiavimą.

4.1.8. Svarsto ir aprobuoja įsigyjamų vadovėlių, jų komplektų dalių, mokymo priemonių ir literatūros sąrašus, nustato pratybų sąsiuvinių įsigijimo būdus ir lėšas.

4.1.9. Teikia siūlymus mokyklos direktoriui vertinant jo ir kitų darbuotojų darbo rezultatus ir veiklą.

4.2.0. Sprendžia konfliktinę situaciją mokykloje tik gavus prašymą raštu iš kurio nors mokyklos bendruomenės nario.

4.2.1. Skiria atstovus į mokytojų atestacijos komisiją ir viešo konkurso laisvai direktoriaus vietai užimti komisiją.

4.2.2. atlieka visuomeninę Mokyklos valdymo priežiūrą.

1. **TARYBOS NARIŲ TEISĖS IR PAREIGOS**

5.1. Kiekvienas tarybos narys:

5.1.1. turi teisę išsakyti savo mintis ir pažiūras bet kuriuo klausimu, aktyviai dalyvauja tarybos veikloje;

5.1.2. jaučia atsakomybę ir įsipareigoja sąžiningai atlikti jam pavestas užduotis;

5.1.3. Mokyklos tarybos nario įgaliojimai gali būti pačios tarybos panaikinti, jei narys per metus be pateisinamos priežasties neatvyko į pusę posėdžių;

5.1.4. turi teisę gauti iš mokyklos administracijos informaciją apie mokyklos veiklą;

5.1.5. Mokyklos taryba už savo veiklą atsiskaito juos rinkusiems bendruomenės nariams vieną kartą per metus.

**VI. REORGANIZAVIMAS IR LIKVIDAVIMAS**

6.1. Mokyklos taryba paleidžiama reikalaujant 2/3 tarybos narių, likviduojant mokyklą.

6.2. Pasibaigus Mokyklos tarybos kadencijai, rinkimus į tarybą organizuoja mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Mokyklos tarybos posėdyje 2017 m. sausio 10 d.

(protokolas Nr. 1)